School reopening എട്ടാം ക്ലാസ് വിദ്യാര്ഥികള് ഇന്ന് സ്കൂളിലേക്ക് ഒന്പത്, 11 ക്ലാസുകള് നവംബര് 15 മുതല് തിരുവനന്തപുരം: സംസ്ഥാനത്ത് എട്ടാംക്ലാസ് വിദ്യാര്ഥികളും Students ഇന്ന് സ്കൂളിലേക്ക്. ഒന്പത്, 11 ക്ലാസുകള് ഈ മാസം 15 ആരംഭിക്കും. എട്ടാം ക്ലാസുകാര്ക്കും 15ന് ക്ലാസുകള് തുടങ്ങാനാണ് നേരത്തെ തീരുമാനിച്ചിരുന്നത്. എന്നാല്, നാഷണല് അച്ചീവ്മെന്റ് സര്വേ വെള്ളിയാഴ്ച തുടങ്ങുന്നതിനാലാണ് എട്ടാം ക്ലാസുകാര്ക്ക് 8th Standard നേരത്തെ ക്ലാസുകള് ആരംഭിക്കുന്നത്. മൂന്ന്, അഞ്ച്, എട്ട് ക്ലാസുകളെ അടിസ്ഥാനമാക്കിയാണ് സര്വേ നടക്കുന്നത്. ഒന്നു മുതല് ഏഴ് വരെയുള്ള ക്ലാസുകളും പത്ത്, പ്ലസ് ടു ക്ലാസുകളും നവംബര് ഒന്നിന് ആരംഭിച്ചിരുന്നു. ബയോബബിള് മാതൃകയില് ബാച്ചുകള് തിരിച്ചാണ് ക്ലാസുകള് നടത്തുന്നത്. ആദ്യ രണ്ട് ആഴ്ചകളില് ഉച്ചവരെയാണ് ക്ലാസുകള്. ഇതിന് ശേഷം സ്ഥിതിഗതികള് അവലോകനം ചെയ്ത് മാറ്റങ്ങള് വരുത്തും. ആദ്യത്തെ രണ്ടാഴ്ച ഹാജറും നിര്ബന്ധമാക്കിയിട്ടില്ല. : School Reopening : എട്ടാം ക്ലാസുകാര്ക്ക് 15ന് അല്ല എട്ടാം തിയതി തിങ്കളാഴ്ച മുതല് തന്നെ ക്സാസ് തുടങ്ങും ഒരു ബെഞ്ചില് രണ്ട് വിദ്യാര്ഥികളെ മാത്രമേ അനുവദിക്കൂ. ക്ലാസുകള് തുടങ്ങുന്നതിന് മുമ്ബ് നിര്ബന്ധമായും പിടിഎ യോഗങ്ങള് ചേരണമെന്ന് സര്ക്കാര് നിര്ദേശിച്ചിരുന്നു. സിബിഎസ്ഇ, കേന്ദ്രീയ വിദ്യാലയങ്ങളില് ക്ലാസുകള് ആരംഭിക്കുന്നത് പത്തിനാണ്. കോവിഡ് മാനദണ്ഡങ്ങള് കര്ശനമായി പാലിക്കണമെന്നും സര്ക്കാര് നിര്ദേശിച്ചിട്ടുണ്ട്. വിദ്യാര്ഥികള് കൂട്ടം കൂടുന്നതും ഒരുമിച്ചിരുന്ന് ഭക്ഷണം കഴിക്കുന്നതുമെല്ലാം വിലക്കിയിട്ടുണ്ട്. അധ്യാപകര് ഇക്കാര്യങ്ങള് പ്രത്യേകം ശ്രദ്ധിക്കണമെന്നും വിദ്യാഭ്യാസ വകുപ്പും ആരോഗ്യവകുപ്പും സംയുക്തമായി പുറത്തിറക്കിയ മാര്ഗരേഖയില് വ്യക്തമാക്കുന്നുണ്ട്. ഓരോ ദിവസവും ക്ലാസുകള് കഴിയുമ്ബോള് ക്ലാസ് മുറികള് അണുനശീകരണം നടത്തും. : School ReOpening : സംസ്ഥാനത്തെ സ്കൂളുകള് തുറക്കുന്നതുമായി ബന്ധപ്പെട്ട മാര്ഗരേഖ മുഖ്യമന്ത്രിക്ക് കൈമാറി, ആദ്യഘട്ടത്തില് ക്ളാസുകള് രാവിലെ ക്രമീകരിക്കും രക്ഷാകര്ത്താക്കളുടെ സമ്മതത്തോടെയാകണം കുട്ടികള് സ്കൂളില് എത്തിച്ചേരേണ്ടതെന്ന് മാര്ഗനിര്ദേശത്തില് വ്യക്തമാക്കുന്നുണ്ട്. നിലവില് ഓണ്ലൈന് വഴി ക്ലാസുകളില് പങ്കെടുക്കേണ്ട കുട്ടികള്ക്ക് അതിനുള്ള സൗകര്യവും നല്കിയിട്ടുണ്ട്. 2400 തെര്മല് സ്കാനറുകള് സ്കൂളുകളിലേക്ക് നല്കിയിരുന്നു. വാക്സിനെടുക്കാത്ത അധ്യാപകരോട് നിലവില് സ്കൂളുകളിലേക്ക് വരരുതെന്നാണ് സര്ക്കാര് നിര്ദേശം നല്കിയിരിക്കുന്നത്. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.